**Препис!**

**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 6561/2171, е-mail: obshtina\_gulianci@mail.bg

**УТВЪРЖДАВАМ:**

**16.03.2022 г.**

**ЛЪЧЕЗАР ЯКОВ:………п……….**

***/КМЕТ НА ОБЩИНА ГУЛЯНЦИ/***

**П Р О Т О К О Л №1**

 Днес 16.03.2022 г. в сградата на община Гулянци, ет.3, Заседателна зала, от 09:30 часа, комисия в състав:

**Председател:** инж. Любен Балуров – Лесоинженер при Община Гулянци

**Членове:**

1. Велислава Величкова – адвокат
2. Стефка Манолова – счетоводител при Община Гулянци

назначена със Заповед № РД-09-126/16.03.2022 г. на Кмет на Община Гулянци, със задача разглеждане, оценяване и класиране на постъпилите оферти за **„открит конкурс”** за възлагане на следните дейности в чл.15 – чл.24 от Наредбата за условията и реда за възлагане изпълнението на дейности в горските територии- държавна и общинска собственост и за ползването на дървесина и не дървесни горски продукти, на територията на община Гулянци, за определяне на изпълнител на дейност с предмет: „Отглеждане на горски култури в отдел 1 „к” и 1 „м”, намиращи се в землището на с. Искър, община Гулянци”, собственост на Община Гулянци, във връзка със Заповед № РД-09-104/28.02.2022 г., на Кмета на община Гулянци на 16.03.2022 г. от 09:30 ч. в Заседателна зала на Община Гулянци,

се събра, и след като председателят констатира, че всички членове на комисията присъстват, получи и подписа списък депозираните оферти пристъпи към изпълнение на задачата.

 Комисията констатира, че има представител на фирмата ЕТ „Еко гора – Юлия Георгиева” – Юлия Маринова Георгиева и покани същата да влезе в залата, легитимирайки се с лична карта и пълномощно 8084/13.10.2016г. на Нотариус Славомир Иванов с район на действие РС плевен представлявана от Антоанета Маринова Георгиева.

 На основание чл. 21, ал. 6 от Наредбата за условията и реда за възлагане изпълнението на действията в горските територии – държавна и общинска собственост, всички членове на комисията попълниха декларации.

Комисията констатира, че в че в указания срок от Възложителя до 15.03.2022 г. е закупена една документация и е подадена една оферта от ЕТ „Еко гора – Юлия Георгиева”, с. Искър, общ. Гулянци, в 13:51 ч. с вх. № 5300-99/14.03.2022 г., запечатана в непрозрачен плик, съобразно указанията на възложителят.

Комисията пристъпи към отваряне на плика с документите на участника ЕТ „Еко гора – Юлия Георгиева”, с. Искър, общ. Гулянци, провери и установи, че са оформени съгласно изискванията на Възложителя и допусна участника до следващия етап на търга.

Комисията продължи своята работа като пристъпи към отваряне на плика с „Предложена цена”. Предложената от кандидата цена е **3 579.72 лв. /три хиляди петстотин седемдесет и девет лева и седемдесет и две стотинки/ без ДДС.**

Председателят обяви за спечелил открития конкурс ЕТ „Еко гора – Юлия Георгиева”, с. Искър, общ. Гулянци на цена **3 579.72 лв. /три хиляди петстотин седемдесет и девет лева и седемдесет и две стотинки/ без ДДС** и закри открития конкурс.

Комисията предлага на Кмета на Община Гулянци да сключи договор за „Отглеждане на горски култури” в Обект №1, включващ отдели 1”к” и 1”м”, намиращи се в землището на с. Искър, на цена **3 579.72 лв. /три хиляди петстотин седемдесет и девет лева и седемдесет и две стотинки/ без ДДС** със спечелилият участник - ЕТ „Еко гора – Юлия Георгиева”, с. Искър, общ. Гулянци, представлявана от Антоанета Маринова Георгиева.

Протоколът се състави в един екземпляр и след подписването му от всички членове на комисията бе представен на Кмета на Община Гулянци за утвърждаване на 16.03.2022 г.

 **ПРЕДСЕДАТЕЛ**:……п……….

 /Л.Балуров/

 **ЧЛЕНОВЕ**: 1.………п…………

 /В. Величкова/

 2……..п………..

 /С. Манолова/